Pri topilniških premazih to ni priporočljivo in to prakso odsvetujemo. Preprost razlog je v tem, da topila lahko izhlapijo v nekaj urah in je premaz na otip res suh, vendar so smole v premazu zračno sušeče, kar pomeni, da mora premaz oksidirati – ta proces pa je bistveno počasnejši in je z nanašanjem naslednjega nanosa treba počakati do naslednjega dne. V nasprotnem primeru se lahko zgodi, da bo naslednji sloj topil spodnjega in se bo gubal ali pa ne bo globinsko utrjen.